Държавен вестник, бр. 34, 2005 г., стр. 93

Б Р О Й  34
Д Ъ Р Ж А В Е Н   В Е С Т Н И К
С Т Р .  93
ОБЩИНА ДУЛОВО
РЕШЕНИЕ № 159
от 5 април 2005 г.
На основание чл. 21, ал. 1, т. 8 ЗМСМА, чл. 1, ал. 2,
т. 3, чл. 4, ал. 2, чл. 32, ал. 3, т. 1 ЗПСК, чл. 2, ал.1, т. 3,
чл. 5, 6 и 9 от Наредбата за търговете и конкурсите,
чл. 5, ал. 3 и чл. 12, ал. 3 от Наредбата за анализите на
правното състояние и приватизационните оценки и за
условията и реда за лицензиране на оценители Общин-
ският съвет—гр. Дулово, реши:
 1. Приема изготвения анализ за правното състоя-
ние и приватизационната оценка 3000 лв. на урегули-
ран незастроен поземлен имот, представляващ пар-
цел II-91 в кв. 19 с площ 3700 кв. м, предназначен за
“Комплексно обществено обслужване” по устройст-
вения план на с. Таслаково, описан в АЧОС № 745/
26.I.2005 г.
2. Да се проведе търг с явно наддаване на 31-ия ден
от датата на обнародването в “Държавен вестник” (ако
този ден е неприсъствен, на първия присъствен ден) в
10 ч. в зала 13 в сградата на общинска администрация
Дулово за продажбата на урегулиран незастроен по-
землен имот, представляващ парцел II-91 в кв. 19 с
площ 3700 кв. м, предназначен за “Комплексно об-
ществено обслужване” по устройствения план на с.
Таслаково, описан в АЧОС № 745/26.I.2005 г., при
начална тръжна цена 3000 лв.
3. Сделката по т. 2 да се извърши в левове.
4. Определя стъпка на наддаване в размер 10 % от
началната тръжна цена.
5. Купувачите нямат право на разсрочено плащане,
като спечелилият търга е длъжен да заплати 100 % от
цената при сключването на договора.
6. Определя депозит за участие в търга—10 % от
началната тръжна цена, който следва да бъде внесен
по банкова сметка на община Дулово, б.к. 79073640,
БИН 74444620006, б. с-ка № 3024762621, при “ЦКБ”—
АД, клон Силистра, офис Дулово, или в стая 7 в сгра-
дата на общинска администрация Дулово.
7. Тръжната документация да се закупува от стая
20 на общинска администрация Дулово всеки рабо-
тен ден до 12 ч. на 26-ия ден от датата на обнарод-
ване в “Държавен вестник” срещу заплащане в брой
на 150 лв.
8. Предложенията за участие в търга се подават в
запечатан плик с надписани наименованието на обек-
та и името на участника в деловодството на община-
та, стая 5, до 16 ч. на последния работен ден, предхож-
дащ търга.
 9. Оглед на обекта се извършва всеки работен ден
след представяне на документ за закупена тръжна до-
кументация и предварителна заявка от 10 до 16 ч. на
последния работен ден, предхождащ търга.
10. Утвърждава тръжната документация и догово-
ра за продажба като част от нея.
11. Упълномощава кмета на община Дулово да наз-
начи комисия по провеждане на търга, да определи със
заповед спечелилия търга участник в срок три работни
дни след получаване на протокола от проведения търг
и да сключи договор за покупко-продажба със спече-
лилия търга участник.
12. При неявяване на кандидати за обекта по т. 2 да
се проведе повторен търг на 15-ия ден от датата на
провеждане на търга в същия час, на същото място и
при същите условия.
Председател: Х. Чакър
17304
ОБЩИНА КОЗЛОДУЙ
РЕШЕНИЕ № 281.2
от 14 март 2005 г.
На основание чл. 3, ал. 2 и ал. 3, т. 2 ЗПСК Общин-
ският съвет—гр. Козлодуй, утвърждава за обнародва-
не списък на общински нежилищни имоти, за които ще
се проведе процедура за приватизация на общинска
собственост през 2005 г., както следва:
1. имот № 3—склад за материали—обособена част
от “ЖС—74”—ЕООД, Козлодуй;
2. имот № 5—склад за дограма—обособена част от
“ЖС—74”—ЕООД, Козлодуй.
Председател: И. Гризанов
16054
РЕШЕНИЕ № 284
от 14 март 2005 г.
На основание чл. 21, ал. 1, т. 8 ЗМСМА, чл. 4, ал. 2,
чл. 32, ал. 3, т. 1 ЗПСК Общинският съвет—гр. Козло-
дуй, реши:
1. Открива процедура за приватизация на общински
имот, явяващ се обособена част от “ЖС—74”—ЕООД,
склад за материали, намиращ се в имот 000705, по КВС
на землище Козлодуй, представляващ п. 3 по парцелар-
ния план на Производствен център за строителни мате-
риали—Козлодуй, с обща площ 2127 кв. м и застроена
площ 544 кв. м, с начална цена 32 421 лв., за провеждане
на публичен търг за приватизация на общинския имот.
2. Приватизацията на общинския имот по т. 1 да се
извърши чрез търг с явно наддаване в 9 ч. в заседател-
ната зала на община Козлодуй на 35-ия ден от датата
на обнародването в “Държавен вестник” на решението
за провеждането му. Стъпката на наддаване се опреде-
ля в размер 10 на сто от началната тръжна цена.
3. В случай че на търга не се явят кандидати, той се
провежда повторно на 42-ия ден от обнародването на
решението в ДВ на същото място и час.
4. Тръжната документация се получава в община
Козлодуй, отдел “Общинска собственост и приватиза-
ция” (тел. 0973/85-825), най-късно до 15 ч. на деня,
предхождащ деня на провеждане на търга, срещу ПКО
за внесена такса 50 лв. в касата на Центъра за инфор-
мация и обслужване на гражданите.
5. Оглед на обекта се извършва от лицата, закупи-
ли тръжна документация, всеки работен ден след пода-
дена заявка.
6. Депозит за участие в размер 10 на сто от обяве-
ната цена се внася по банкова сметка № 5050000433,
б.к. 20074261, при ОББ, клон Козлодуй, или в касата на
община Козлодуй до 15 ч. на деня, предхождащ деня на
провеждане на търга.
7. Сроковете по това решение се определят по реда
на чл. 33 ГПК. Когато последният ден на срока е не-
присъствен, този ден не се брои и срокът изтича след-
ващия присъствен ден.
8. Тръжните документи и копие от документа за
внесен депозит се подават до 15 ч. на деня, предхож-
дащ деня на провеждане на търга, в запечатан, непроз-
рачен и надписан плик в Центъра за информация и
обслужване на гражданите—гише “Деловодство”.
9. Утвърждава състава на тръжната комисия.
10. Утвърждава тръжна документация и договор за
продажба като част от нея.
11. Цената се изплаща след сключване на договора
за покупко-продажба на имота. Допуска се разсрочено
плащане в срок до една година на достигнатата тръжна
цена за продажба на имота, като 50 % от цената се вна-
ся при подписване на договора за приватизация.